钦定古今图书集成/理学汇编/文学典/第109卷 > 吴维岳
## 钦定古今图书集成/理学汇编/文学典/第109卷 > 吴维岳

“按《列朝诗集》，维岳字峻伯，孝丰人。嘉靖戊戌进士，知
江阴县。入为刑部主事，升山东提学副使，以佥都御
史巡抚贵州。峻伯在郎署，与濮州李伯承、天台王新
甫攻诗，皆有时名。峻伯尤为同社推重，谓得吴生片
语，如照乘也。已而进王元美于社，实弟畜之。及李于
鳞出，诗名笼盖一时，元美舍吴而归李，峻伯𥈭眙盛”
气，欲夺之，不能胜，乃罢去，不复与七子、五子之列。元
美后为《广五子诗》，追录伯承、峻伯，而二公皆讳言之，
颇以牛后为耻。元美《诗评》云：“峻伯诗小巧清新，足炫
市肆。无论风格，诗之风格，有出于‘清新二字者乎’？”元
美少年之论如此。